| *Lampris immaculatus* |
| --- |
|  |
| Estado de conservación |
| Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Actinopterygii |
| Subclase: | Neopterygii |
| Infraclase: | Teleostei |
| Orde: | Lampriformes |
| Familia: | Lampridae |
| Xénero: | *Lampris* |
| Especie: | ***L. immaculatus*** |

 |
| Nome binomial |
| ***Lampris immaculatus***Gilchrist, 1904 |
| Sinonimia |
| * *Véxase o texto*
 |

***Lampris immaculatus*** é unha especie de peixe osteíctio da clase dos actinopterixios, subclase dos neopterixios, infraclase dos teleósteos, orde dos lampriformes, e familia dos lámpridos, unha das dúas que comprende na actualidade (2020) o xénero *Lampris*.

Taxonomía
---------

### Descrición

A especie foi descrita en 1904 polo ictiólogo suraficano de orixe escocesa John Dow Fisher Gilchrist, baixo o nome de *Lampris immaculata*.

### Etimoloxía

Para a do xénero, ver *Lampris*.

O epíteto específico, *immaculatus*, fai referencia a que o seu corpo non ten *manchas*, como o seu conxénere *Lampris guttatus*.

### Sinónimo

Ademais de polo nome válido actualmente, a especie coñeceuse tamén polo sinónimo:

* *Lampris immaculata* Gilchrist, 1904, protónimo desbotado por incorreción gramatical, xa que *Lampris* é un nome masculino.

Características
---------------

É un peixe mariño, peláxico, oceánico, de corpo deprimido lateralmente, de coloracoón de tons azuis e vermellos brillantes e manchas metálicas.

Pode alcanzar até os 110 cm de lonxitude e acadar unha masa corporal de até os 30 kg.

A aleta dorsal está sustentada por de 55 a 56 raios brandos, e a anal por de 36 a 40 raios igualmente brandos.

Aliméntase de cefalópodos, krill e peixes.

Distribución e hábitat
----------------------

A súa distribución é cosmopolita, encontrándose nos mares austrais desde os 34° S até os 69° S (no límite da fronte polar antártica), a profundidades de entre os 50 e os 500 m. A maioría das capturas fixéronse ao sur dos 40° S.

Ameazas
-------

Non se coñecen ameazas importantes para esta especie. Porén, parece que segue aos barcos pesqueiros para alimentarse das especies desbotadas, o que pode afectar o seu comportamento de busca e provocar unha inxestión considerábel de plásticos.

Estado de conservación
----------------------

Segundo a Unión Internacional para a Conservación da Natureza e dos Recursos Naturais (UICN), esta especie que habita en augas profundas está amplamente distribuída, e aínda que se pode tomar como captura accesoria nas pescarías de palangre e arrastre, non se coñecen ameazas importantes e non se sabe se a pesca está causando descensos a nivel mundial neste momento; polo tanto, cualifícase o status da especie como *LC* (pouco preocupante).

Notas
-----

1. 1 2  Moore, J. (2019): *Lampris immaculatus* na *Lista vermella* da UICN. Versión 2020-2. Consultada o 19 de setembro de 2020.
2. 1 2 3  *Lampris immaculatus* Gilchrist, 1904 no WoRMS.
3. 1 2 3  *Lampris immaculatus* Gilchrist, 1904. Southern opah en FishBase.
4. 1 2  Opah. *Lampris immaculatus* Gilchrist 1904 na EOL.
5. 1 2  Jackson, G .D.; Buxton, N. G. & George, M. J. A. (2000): "Diet of the southern opah *Lampris immaculatus* on the Patagonian Shelf; the significance of the squid *Moroteuthis ingens* and anthropogenic plastic". *Marine Ecology Progress Series* **206**: 261-271.
6. 1 2  Gon, O. & Heemstra, Phillip C (1990): *Fishes of the southern ocean* Grahamstown, South Africa : J.L.B. Smith Institute of Ichthyology. ISBN 0-8661-0211-3,pp. 215-217.
7. ↑  Heemstra, P. C. (1986): "Lampridae". En: Smith, Margaret M. & Heemstra, Phillip C (eds.) *Smith's Sea Fishes*. Berlín/Heidelberg: Springer-Verlag. ISBN 978-3-6428-2858-4.

Véxase tamén
------------

### Bibliografía

* Nelson, J. S. *et al.* (2016): *Fishes of the world*. Quinta edición. Nova York, NY, USA: John Wiley & Sons, Inc. ISBN 978-1-1183-4233-6.

### Outros artigos

* Lámpridos
* *Lampris*

### Ligazóns externas

* Opah. *Lampris immaculatus* Gilchrist 1904 na EOL.

|  |  |
| --- | --- |
| Identificadores taxonómicos | 
* ADW: Lampris\_immaculatus
* FishBase: 7145
* GBIF: 2400462
* iNaturalist: 505173
* IRMNG: 11292605
* ITIS: 615908
* IUCN: 123373847
* NCBI: 206094
* TAXREF: 424648
* uBio: 130250
* WoRMS: 234664

 |